|  |
| --- |
| **ВАРЫЯНТ 2** |
| 1. Назавіце помнік палацавай архітэктуры на тэрыторыі Брэсцкай вобласці, у скляпеннях якога некалі знаходзіўся гуканепранікальны турэмны корпус.
 |
| 1. Назавіце студню на тэрыторыі Брэсцкай вобласці, з якой звязана паданне пра княжну, якая вяла за сабой войска. Паводле легенды, падчас пераходу ў войска скончыліся запасы вады і княжна загадала спыніцца, выкапаць студню, дабыць ваду, а потым рухацца далей.
 |
| 1. Назавіце крыніцу на тэрыторыі Брэстчыны, вада якой мае чырванаватае адценне. Мясцовыя жыхары звязваюць гэта з легендай пра Божую маці, якая ступаючы на святы камень (валун) размешчаны каля крыніцы, параніла нагу.
 |
| 1. Назавіце раку на тэрыторыі Брэсцкай вобласці, з якой звязана паданне пра затоплены скарб. На беразе ракі стаяў “замак Адама”. Гаспадар быў сквапны і пасля сваёй смерці схаваў усё сваё золата ў гэтую раку.
 |
| 1. Назавіце замак-палац у Польшчы, шэраг даследчыкаў якога падкрэсліваць яго падабенства да Косаўскага палацу і называюць яго “старэйшым братам Косаўскага палацу”.
 |
| 1. Колькі вежаў утрымлівае адрэстаўраваны Косаўскі палац?
 |
| 1. Як называецца заказнік рэспубліканскага значэння, праз тэрыторыю якога нясуць свае воды рэкі Цна, Смердзь, Случ, Лань, Сцвіга.
 |
| 1. Назавіце мастацкі фільм, эпізоды якога здымалі ў Ружанскім палацы ў 1965 г. (музыку да фільма ў Ружанах запісваў Уладзімір Высоцкі).
 |
| 1. Назавіце сядзібу на Брэстчыне, якая раней мела назву “Губерня”.
 |
| 1. Пры супадзенні якіх рэк размяшчаецца легендарная Відзіум(ш) Гара?
 |
| 1. На адным з малюнкаў Напалеона Орды адлюстраваны Высокалітоўскі замак. На літаграфіі пазначаны: замкавая брама, бастыёны, сажалка, драўляны мост, а ў перспектыве культавы будынак. Назавіце яго.
 |
| 1. Назавіце знакамітую постаць Брасцейшчыны, род якога па легендзе паходзіць “ад вялікага Чынгізхана”?
 |
| 1. Былая паштовая станцыя (ранейшая назва – Заполле) у ХІХ ст. мела 25 коней і 8 фурманаў (сярэдні штодзённы разгон коней - 18,4 вярсты), лічылася станцыяй першага класа: тут можна было не толькі смачна паесці, адпачыць, але і памыцца ў лазні і застацца на начлег.Назавіце населены пункт, у якім яна знаходзіцца цяпер.
 |
| 1. Назавіце раку на тэрыторыі Брэсцкай вобласці, назва якой сугучная з польскай ракой Віслай.
 |
| 1. Назавіце раку на тэрыторыі Брэсцкай вобласці, назва якой, па адной версіі, паходзіць ад слова “вада”, па іншай версіі азначае “вялікая гара з густым лесам”.
 |
| 1. Назавіце архітэктурны помнік на Брэстчыне, у якім падчас паўстання 1863г. Э.Ажэшка хавала Р.Траугутта.
 |
| 1. Назавіце раку Брэсцкай вобласці апісаную знакамітай Элізай Ажэшкай у яе апавяданні «Ad astra. Dwugłos».
 |
| 1. Назавіце возера ў Брэсцкім раёне, вядомае вялікай канцэнтрацыяй сапрапелю ў яго глебах. Да яго вядзе толькі адна дарога, будаўніцтва якой было звязана з патрэбай яго здабывання.
 |
| 1. Назавіце возера на Берасцейшчыне, якое ў старажытнасці мела назву “Салман”.
 |
| 1. Назавіце населены пункт, у якім знаходзіцца гісторыка-культурная каштоўнасць - ветраны млын пач. ХХст., пабудаваны мясцовым жыхаром Рыгорам Раманавічам Драздом.
 |
| 1. Назавіце старадаўнюю сядзібу на тэрыторыі Брэсцкай вобласці, назва якой паходзіць ад уладара сядзібы. Сядзіба прадстаўляе сабой драўляны палац з адзінай мураванай фасаднай сцяной, побач існуе парк і абсталяваная студня на месцы крыніцы, а таксама старадаўні дуб.
 |
| 1. На беразе якой ракі размешчана знакамітая Туганавіцкая сядзіба.
 |
| 1. Назавіце знакамітага вучонага, які ў 1902 г. першым апісаў геамарфалагічны помнік – макранскую выдму.
 |
| 1. Назавіце самае глыбокае возера на тэрыторыі Брэсцкай вобласці.
 |
| 1. Назавіце архітэктурны помнік на Брэстчыне, які на сваіх фасадах утрымлівае мазаічнае пано, створанае ў майстэрнях пецярбургскіх мастакоў.
 |
| 1. Назавіце возера Брэсцкай вобласці, у якім у натуральных умовах жывуць крэветкі.
 |
| 1. На адным з малюнкаў Напалеона Орды, які адлюстроўвае Камянецкую вежу, прысутнічае культавы будынак. Як вы думаеце, што гэта за будынак?
 |
| 1. Назавіце імя даследчыка, які памылкова адносіў час пабудовы касцёла Св. Троіцы ў Ішкальдзі да XVI стагоддзя.
 |
| 1. Якім годам даціравана з’яўленне знакамітага калодзежа Якуба Коласа, размешчанага ў в.Пінкавічы на Піншчыне?
 |
| 1. Назавіце адзіную царкву на тэрыторыі Брэсцкай вобласці (назву царквы і яе месцазнаходжанне), якая названа ў гонар святога велікамучаніка, апекуна хворых дзяцей, памяць якога адзначаюць у праваслаўнай царкве 28 верасня.
 |
| 1. Назавіце камень-валун, геалагічны помнік прыроды, які ў 1960-я гг. быў узарваны, а захаваная частка складае парафіраваны граніт вагай каля 6 тон.
 |
| 1. Назавіце адміністрацыйны раён Брэсцкай вобласці, на тэрыторыі якога вядома толькі адна ўпарадкаваная крыніца?
 |
| 1. Назавіце архітэктурны помнік XVIII ст., які на сваім фасадзе ўтрымлівае рэль’ефнае пано з вайсковай атрыбутыкай (назва царквы і населены пункт).
 |
| 1. Назавіце адміністрацыйны раён Брэсцкай вобласці, на тэрыторыі якога налічваецца 38 крыніц (найвялікшая колькасць у вобласці).
 |
| 1. Назавіце імя знакамітага дзеяча, які ў 1814г. наведаў Ружанскі палац і адшукаў у адным з пакояў палаца рэшткі бібліятэкі роду Сапегаў.
 |
| 1. Назавіце раку на тэрыторыі Брэсцкай вобласці на беразе якой размешчана буйное гарадзішча VI-XVIII ст.
 |
| 1. Колькі вёрст складала старая Брэст-Маскоўская дарога, закладзеная ў сярэдзіне ХІХ ст. (на ёй размясціліся ўнікальныя паштовыя станцыі у в. Няхачава, в.Мілавіды, г. Кобрын і г.Брэст).
 |
| 1. Назавіце адзін з замкавых комплексаў на Брэстчыне, які захаваўся фрагментарна. Некалі ў ім існавалі кардэгарда, пад’емны мост, адмысловая сістэма абваднення і бастыённай сістэмы.
 |
| 1. Назавіце самае вялікае па плошчы возера на тэрыторыі Брэсцкай вобласці.
 |
| 1. Назавіце сядзібу, якая была перанесена ў цэнтр аднаго з буйных гарадоў Брэстчыны. Сёння яна з’яўляецца ваенна-гістарычным музеем і мае мемарыяльнае значэнне.
 |
| 1. Паміж якой ракой і возерам размешчаны музей-сядзіба Адама Міцкевіча.
 |
| 1. Назавіце населены пункт у якім размешчана крыніца, якую таксама называюць крыніцай Яўгеніі Янішчыц.
 |
| 1. Назавіце самы стары драўляны млын (найбольш ранняя даціроўка), які захаваўся да сёння на тэрыторыі нашай вобласці.
 |
| 1. Паводле легенды, А.Міцкевіч у гонар свайго безадказнага кахання да М.Верашчакі на адным з камянёў побач Завосся пакінуў сімвалічны знак. Што гэта за знак?
 |
| 1. Назавіце сядзібу на Берасцейшчыне, якая захавала манументальную ўязную браму, сядзібны дом быў абсталяваны ў будынку былой канюшні замест палацу (які згарэў).
 |
| 1. Гэтае возера часцяком параўноўваюць з возерам Свіцязь на Гродзеншчыне: невыпадкова два вадаёмы маюць аднолькавую авальную форму, амаль аднолькавую плошчу (больш за 20 га) і глыбіню (10-15 метраў), а таксама на гэтых вадаёмах можна пабачыць рэдкую расліну – Лабелію Дортмана. Назавіце гэта возера і яго месца размяшчэнне.
 |
| 1. Назавіце твор і аўтара, вядомага краязнаўца Брэстчыны, у якім занатаваны расповед пра знакаміты помнік прыроды “Цар-дуб Пажэжынскі”.
 |
| 1. Назавіце царкву на Берасцейшчыне, якую называюць “пізанскай” (назва царквы і населены пункт).
 |
| 1. Назавіце возера на тэрыторыі Брэсцкай вобласці, якое мае аднайменную назву з іншым возерам у Слонімскім раёне Гродзенскай вобласці.
 |
| 1. Назавіце імя архітэктара, па праекце якога была пабудавана Моладаўская капліца-ратонда.
 |